
ОТНОСНО: Инвестиционно предложение (ИП) „Изграждане на еднофамилна-вилна сграда в  ПИ № 87014.67.289, гр. Ябланица“


УВАЖАЕМИ ГОСПОДИН ПЕЕВ, 

Във връзка с Ваше уведомление с вх. № АО-1917/01.04.2026г., допълнено с                             вх. № АО-1917-1/06.04.2026г. и вх. № АО-1917-3/20.05.2026г. за ИП „Изграждане на еднофамилна-вилна сграда в  ПИ № 87014.67.289, гр. Ябланица“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Изграждане на еднофамилна-вилна сграда в  ПИ № 87014.67.289, гр. Ябланица“ попада в обхвата на чл. 2, ал. 2 от Наредбата за ОС.
1. ИП предвижда изграждане на еднофамилна-вилна сграда с площ около 80 кв. м            в ПИ № 87014.67.289, местност „Поленето“, гр. Ябланица. За реализиране на ИП ще се използва съществуващата техническа инфраструктура – пътна мрежа, електропровод и водопровод. Водоснабдяването и електрозахранването ще се осъществят чрез присъединяване към преминаващи в близост съществуващи водопроводна и електропреносна мрежа. Достъпът до имота е по съществуващ път. При реализацията на ИП генерираните строителни отпадъци ще се предават за оползотворяване на лице притежаващо документи по чл. 35 по Закон за управление на отпадъците. Битовите отпадъци ще се управляват съгласно действащата сметосъбираща система на община Ябланица. Формираните битово-фекални отпадъчни води ще се заустват във водоплътна изгребна яма. За  осъществяване на ИП е необходимо изготвяне на ПУП-ПР с цел промяна предназначението на „земеделска земя“ в „урбанизирана територия“.

ПИ № 87014.67.289, местност „Поленето“, гр. Ябланица е с вид територия: Земеделска, НТП: Нива, категория на земята 10, площ 4648 кв. м, стар номер 067289 съгласно КАИС-Портал за електронни услуги на АГКК.
2. ПИ № 87014.67.289, местност „Поленето“, гр. Ябланица, не попада в границите на защитени територии по смисъла на Закона за защитените територии. 
3. ПИ № 87014.67.289, местност „Поленето“, гр. Ябланица, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 5,3 км) е:
- BG0002109 “Васильовска планина”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД 529/26.05.2010 г. на МОСВ (ДВ бр. 48/25.06.2010 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0002109 “Васильовска планина” по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона е BG0002109 “Васильовска планина”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитената зона BG0002109 “Васильовска планина”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.
	
					
С уважение, 


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

